สวัสดีค่ะ หนูมีเพศสัมพันธ์หลังหมดประจำเดือนได้ 1 วัน (ประมาณวันเสาร์ที่ 30 พฤศจิกายน) ตอนนี้ก็ประมาณวันที่ 10 ตุลาคมค่ะ ผ่านไปได้สักระยะหนึ่ง เกิดอาการเหมือนประจำเดือนจะมาได้ 3 วัน หลังจากนั้นมีเลือดสีดำจางๆคล้ายประจำเดือนมาเลยค่ะ เริ่มมาแบบนี้ตอนวันอาทิตย์ที่แล้วเองค่ะ ก็เลยรอดูสักพัก แล้วเริ่มจางเป็นสีส้มออกเหลืองๆ หลังจากนั้นวันนี้ก็เป็นสีชมพูอมส้ม และเลือดมา 3 วันแล้วค่ะ ไม่มีวี่แววว่าจะหมด อยากรู้ว่าหนูจะท้องมั้ยคะ เครียดมากเลยค่ะตอนนี้
สวัสดีค่ะ การมีเลือดออกผิดปกติหรือมากระปริดกระปรอยดังกล่าวมาไม่ได้บ่งบอกว่าตั้งครรภ์หรือไม่ตั้งครรภ์ค่ะ แต่อาจมีสาเหตุต่างๆเ่ชน-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจยืนยันการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะ